**Medikamenta *Remdesivir* izrakstīšanas un izsniegšanas kārtība**

**Mērķa grupa:**

Pacienti imūnsupresiju ar vidēji smagu vai smagu slimības gaitu, ar 2./3. kategorijas riska (klīniskie/ laboratoriskie kritēriji) faktoriem (no 4 nedēļu vecuma vai cita 1.kategorijas riska faktora). Pacientiem ar imūnsupresiju maksimālais terapijas ilgums ir 10 dienas.

**Izrakstīšanas kritērijs -** pacientiem ar imūnsupresiju, kas nav vakcinēti un kuriem nav nozīmēta paliatīva terapija, no 4 nedēļu vecuma un ar ķermeņa masu vismaz 4 kg.

**Ņemot vērā medikamenta Remdesivir ierobežoto pieejamo apjomu (100 flakoni),** ordinēt pacientiem var tikai saskaņā ar konsilija lēmumu.

SIA “Rīgas Austrumu klīniskā universitātes slimnīca” (turpmāk – RAKUS) un VSIA “Paula Stradiņa klīniskā universitātes slimnīca” konsilija sastāvā jābūt vismaz 3 ārstiem – speciālistiem: pacienta ārstējošam ārstam, infektologam un intensīvās terapijas ārstam vai reanimatologam, savukārt reģionālo slimnīcu konsilijā attālināti vai klātienē piesaista Specializētā medicīnas centra (turpmāk – SMC) ārstus. Pēc konsilija lēmuma par pacienta terapijas turpināšanu ar *Remdesivir* slimnīca informē RAKUS, kura izsniedz medikamentu ārstniecības iestādei un informē par tā uzglabāšanas nosacījumiem.

1. Medikamenta uzglabāšanu un izsniegšanu nodrošina RAKUS.
2. Gadījumos, kad medikaments ir nepieciešams VSIA “Paula Stradiņa klīniskā universitātes slimnīca”, nepieciešamos apjomus saņem no RAKUS Aptiekas dienesta, savstarpēji vienojoties Aptieku vadītājiem un noformējot medikamentu pārvietošanas dokumentu (Pavadzīme-rēķins).
3. Gadījumos, kad medikaments ir nepieciešams pacientam citos stacionāros:
   1. Ārstējošais ārsts informē par pacientu, kuram, iespējams, indicēta *Remdesivir* terapija, Neatliekamās medicīniskās palīdzības dienesta SMC;
   2. Ja SMC dežurējošā infektologa konsultācijas laikā tiek noteiktas indikācijas *Remdesivir* terapijai, organizē attālināto konsiliju, kurā piedalās pacienta ārstējošais ārsts un vismaz 2 SMC speciālisti. SMC nodrošina konsilija audioierakstu, bet ārstējošais ārsts – atbilstošu ierakstu pacienta medicīniskajā dokumentācijā;
   3. Pēc SMC konsilija lēmuma nozīmēto medikamenta devu izsniedz RAKUS Neatliekamās medicīnas un pacienta uzņemšanas klīnika;
   4. SMC dispečers informē par konsilija lēmumu RAKUS NMPUK koordinatoru (**tel. 67041000, 67041001**), nosaucot pacienta vārdu, uzvārdu un personas kodu, ārstniecības iestādi, kā arī nepieciešamo medikamenta devu (oriģinālu) skaitu;
   5. Gadījumos, kad SMC brigāde dodas uz ārstniecības iestādi klātienes konsultācijas nodrošināšanai, SMC brigādes vadītājs saņem nepieciešamo medikamenta devu, parakstot Zāļu pārvietošanas aktu;
   6. Gadījumos, kad medikamentu saņem ārstniecības iestādes pilnvarotā persona, viņas pienākums ir nosaukt pacienta datus un ārstniecības iestādi, kā arī uzrādīt personu apliecinošu dokumentu; medikamenta saņemšanas faktu apliecinot ar parakstu Zāļu pārvietošanas aktā;
4. Ja medikaments ārstniecības iestādē nav izlietots pilnīgi vai daļēji (piem., alerģiskas reakcijas, blakņu vai pacienta nāves gadījumā), ārstniecības iestādes pienākums ir atgriezt neizlietotus oriģinālus NMPUK; šajos gadījumos pilnvarotā persona vēršas pie NMPUK koordinatora un nodod medikaments, parakstot Zāļu pārvietošanas aktu;
5. Konsultatīvu atbalstu par *Remdesivir* lietošanu nodrošina SMC infektologs un reanimatologs;
6. Medikamenta *Remdesivir* lietošana un uzglabāšana:
   1. neatšķaidītu medikamentu (pulveris) ir jāuzglabā istabas temperatūrā;

**Atšķaidīts medikaments jāievada nekavējoties.**

* 1. atšķaidītu medikamentu var uzglabāt:
     1. istabas temperatūrā līdz 24 stundām,
     2. +2 līdz +8 grādu temperatūrā līdz 48 stundām.